Ditsem Nuus - Displaying items by tag: 6de Parlement
Met die 2019 verkiesing agter die rug, die 6de Parlement gekonstitueer en die staatspresident ingehuldig, is die volgende Staatsrede geskeduleer vir 20 Junie 2019. Dit is wanneer die staatspresident en sy nuwe regering hul visie vir SA vir die volgende vyf jaar uitspel, maar wat kan realisties vir die Afrikaner as volk uit hierdie staatsrede verwag word? Na ons mening en vir enigeen met oop oë kan vir die Afrikaner die tekens van die tye soos volg gelees word, geklee in allerlei mooiklinkende frases:
• Geen verslapping in wetgewing om die oorgrote meerderheid in die land te beskerm teen die kleinere minderheid, trouens verskerpte wetgewing t.o.v. sg. swart ekonomiese bemagtiging, regstellende aksie, sportkwotas, diskriminerende studentetoelatings, afdwinging van skoolkeuses, e.s.m.
• Geen strategie of plan om van staatsweë plaasaanvalle en-moorde hok te slaan nie. • Verdere gekarring aan die Grondwet in 'n poging om die weg te baan vir grondonteiening sonder vergoeding.
• Moontlike aanvaarding van die Wet op Haatspraak uitsluitlik gemik teen blankes om kritiek op swart mense te bekamp.
• Wetgewing om sover moontlik vuurwapens uit die hande van blankes te hou en die private veiligheidsektor erg te kniehalter. •
Wetgewing om staatsregulering van kerke te probeer bevorder.
• Wetgewing om praktyke soos homoseksualisme en prostitusie te beskerm.
• Verskeie konsepwetgewing om SA nader aan 'n Kommunistiese opset te druk.
Hierdie is werklikhede op die tafel. Daar is egter ook positiewe aspekte: In 'n Parlement waarin God nie amptelik erken word nie, stel die hoofregter vir die eerste keer 'n gebedsgeleentheid in en stel die voorbeeld deur op sy knieë te gaan en hardop tot God-Drieënig te bid, uit die breë publiek verteenwoordigend van alle rasse en gemeenskappe gaan daar gebede op tot God-Drieënig vir herstel en seën vir Suid-Afrika, die Zondo-kommissie stoom onbevrees voort om die een korrupsienes na die ander te ontbloot, ens.
Dus, hoewel dinge 13 is, is daar hoop. Mag die komende Staatsrede en die 6de Parlement by hierdie hoop aansluit.
Hoop vir beter wind
Dit lyk werklik of in die Noord-Kaap ná die algemene verkiesing 'n beter regeringswind waai in die persoon en vorm van die nuwe premier dr. Zamani Saul. Hoewel ANC, het hy van meet af gesê geen blouligte, luukshede en portrette in staatskantore vir hom en sy uitvoerende raad nie.
As afskop het hy in sy inhuldigingstoespraak 'n gebed aangehaal waarin hy God om verskoning vra vir "selfsug en arrogansie." Hy het ook ondersteuning gevra om "'n lig te wees wat helder skyn in donker plekke en 'n brug te wees vir mense in nood". Saul het ook gesê hy wil graag saamwerk met die opposisiepartye in die provinsie ten einde 'n beter samelewing te skep.
Die nuwe premier het die daad by die woord gevoeg en bestellings vir nuwe motors vir die uitvoerende raad omskep in bestellings vir 27 nuwe ambulanse. Hy het ook gesê die ampswoning van die premier gaan verkoop word en die opbrengs gebruik word vir studiebeurse. Voorts het hy reeds onaangekondig opgedaag by die Mangaliso Sobukwe Hospitaal in Kimberley om hom persoonlik te vergewis van toestande en die gehalte van mediese dienste.
Saul het grootgeword as kind van werklose ouers in 'n plakkerskamp te Petrusville en het later 'n meestersgraad aan die UV en nog 'n meestersgraad aan die Universiteit van Wes -Kaap behaal. Hy het ook aan laasgenoemde universiteit sy doktorsgraad in regte en publieke reg behaal.
Hierdie is geluide en stappe van Saul is iets wat nog nooit van 'n ANC-leier ervaar is nie en dit voorspel voorwaar goed vir die Noord-Kaap. Vir sy benadering verdien Saul die voorbidding en ondersteuning van alle Noord-Kapenaars.